CELEX: 62011CN0137
Language: bg
Date: 2011-03-21 00:00:00
Title: Дело C-137/11: Преюдициално запитване, отправено от Cour du travail de Bruxelles (Белгия) на 21 март 2011 г. — Partena ASBL/Les Tartes de Chaumont-Gistoux SA

18.6.2011   
            
            
               BG
            
            
               Официален вестник на Европейския съюз
            
            
               C 179/9
            
         Преюдициално запитване, отправено от Cour du travail de Bruxelles (Белгия) на 21 март 2011 г. — Partena ASBL/Les Tartes de Chaumont-Gistoux SA
   (Дело C-137/11)
   2011/C 179/15
   Език на производството: френски
   
      Запитваща юрисдикция
   
   Cour du travail de Bruxelles
   
      Страни в главното производство
   
   
      Жалбоподател: Partena ASBL
   
      Ответник: Les Tartes de Chaumont-Gistoux SA
   
      Преюдициални въпроси
   
   
               1.
            
            
               Може ли държава членка, за да приложи член 13 и сл. от Регламент № 1408/71 (1) и в частност член 14в, в рамките на признатата ѝ компетентност за определяне на условията за приложимост на въведения от него режим на социално осигуряване на самонаетите лица, да приравни „управлението от чужбина на данъчнооблагаемо в тази държава дружество“ на упражняването на дейност на нейна територия?
            
         
               2.
            
            
               Член 3, параграф 1, четвърта алинея от Кралски указ № 38 от 27 юли 1967 г. за определяне на правната уредба за социално осигуряване на самонаети лица съвместим ли е с правото на Европейския съюз и по-специално със свободата на движение и на пребиваване, гарантирана от член 21 от Договора за функционирането на Европейския съюз, след като не допуска лице, пребиваващо в друга държава членка и управляващо от чужбина данъчнооблагаемо по белгийското законодателство дружество, да обърне презумпцията за приложимост на правната уредба за социално осигуряване на самонаети лица, докато пребиваващ в Белгия и не управляващ такова дружество от чужбина пълномощник може да обърне тази презумпция и може да представи доказателство, че не осъществява независима дейност по смисъла на член 3, параграф 1, първа алинея от Кралски указ № 38?
            
         
      (1)  Регламент (ЕИО) № 1408/71 на Съвета от 14 юни 1971 година за прилагането на схеми за социално осигуряване на заети лица и членове на техните семейства, които се движат в рамките на Общността (ОВ L 149, стр. 2; Специално издание на български език, 2007 г., глава 5, том 1, стр. 26).